Отчет за дейността на Народно читалище „Минчо Иванов-1912” с.Макариополско за периода 2016-2019 година

Основната цел на читалището е да задоволява потребностите на населението,свързани с развитието и обогатяването на културния живот,запазване и разпространение на народните обичаи и традиции .В читалището е съсредоточена цялата културна и обществена дейност на населението.Поддържа се общодостъпна библиотека.В читалищните зали се провеждат всички обществени изяви-събрания,срещи,концерти,презентации и др.

Библиотечната дейност е основната дейност на читалището.В библиотеката работят един щатен секретар и 0,5 бр. библиотекар.Разполагаме със 4 компютъра,1 бр. копирна машина по Глобални библиотеки,в услуга на населението,като размножаването на документи е абсолютно безплатно.Книгите в библиотеката са подредени в заемна за възрастни и детски отдел.Библиотечният фонд е нареден систематично-азбучно според библиотечните изисквания.За удобството на учениците е обособена „Библиотека за ученика”. Когато нямаме на хартиен носител, книгата децата я намират в интернет.За възрастните читатели ползваме заемна от РБ „Петър Стъпов” гр.Търговище.Абонамента на пресата през периода е 3 вестника и 2 списания.През периода читателите са както следва-95,102,130.Съответно книгите са - 9343,9345,както и дарени книги ,които в момента се обработват.

Мероприятията през отчетния период са както следва:

Започваме с народните обичаи от Бабинден с въстановка на празника ,Петльовден,Трифон Зарезан-зарязване на лозите и асмите,и дегустацията на вино .

Следва 1 март-където закачихме голямата мартеница на терасата на читалището, за благодат на селото.Празник с децата от ДГ и пенсионерския клуб .Осми март с жените от селото по традиция .Тодоровден празнуваме със захранване на коня ,закичване със мартеница за здраве и поздравления към хората с няколко песни от фолклорната група към читалището.С малките лазарки лазаруваме и събираме яйца за Великден,които се боядисват и децата се състезават за най-здраво яйце.При възможност отбелязваме и Гергьовден,с програма от фолклорната група и участие на деца от селото.От народните още празнуваме Димитровден ,Коледуване и Сурвакане.Отбелязваме и всички официални празници с поднасяне на цветя . Отбелязваме също деня на грамотността при първокласниците и международния ден на книгата.През периода беше направена третата книга „Любима детска книга”. Всяка година правим лятна читалня, като за целта изнасяме книги, списания и вестници, където интереса е голям.Също така правим и лятна занималня, колкото и малко да са ни децата-четат, рисуват, ритат топка.Прожектирахме и детски филми за тяхно забавление. от малките ни читатели/рисунки по прочетената книга и кратък абзац към текста/.

Самодейността към читалището е богата.Фолклорна група ,която е вече на 15 год. Има много местни ,регионални и национални участия.За периода участие в 5-ти национален събор „Заблеяло ми агънце” гр.Велико Търново,5-ти нац.събор „Лудогорие” гр.Разград,”Празника на терлика”,”Седмица на морето”,”Фисека пее”-всяка година,”Люляка ми замириса”-всяка година ,”Фолклорен фестивал „ в Каспичан .Първа награда имаме от „Златната гъдулка „гр.Русе ,родова среща в Гостилица. Групата участва на юбилея на читалището в с.Съединение. От Община Търговище организираха безплатен превоз и групата участва във Фестивала”Богородична стъпка” в Старозагорски минерални бани. Имаме парична награда и от участие във фестивала с.Царевец общ.Свищов .

По късно читалището организирахме екскурзия с опознавателна цел ,поднесени цветя на войнишкия паметник в Тутракан в памет на загиналите за свободата на България, до гр.Силистра и резервата „Сребърна” ,също така и двореца на Кирилицата .Посетена беше къщата и на Иларион Макариополски в гр.Елена.Бяха изнесени две здравни беседи за населението-„Как да оцелеем при инфаркт” ,”Оказване на първа помощ” и „Полезни съвети за диабетно болните”. За четвърта поредна година правим прословутата ни дърпана баница ,в която взема участие цялото население .Представят се поне 40 до 50 експоната.В празника участват възрастните доброволци ,а в програмата нашите деца от ДГ и ОБ училище .Както и всяка година участваме в панаирната седмица „С дъх на хляб и мед” с нашите баници. Бяхме поканени, като най-добър състав да представляваме Тракийското дружество но Петрова нива, послучай 115 години от освобождаване на Тракия.Имаме поощтрителна грамота. За деня на съединението бяха поднесени цветя с кратка беседа.На 22 септември в празника”Под крушата” участвахме с обичая „Ресанки”,който до-сега не беше представен никъде в региона.

Това е дейността на нашето читалище.Надяваме се занапред да работим пак заедно със Вас нашите членове и институциите в селото.